Hvad er en certifikatpolitik?
Hver certifikatmyndighed har et sæt regler om, hvilke certifikater den vil oprette. Disse politikker publiceres ofte på certifikatmyndighedens ejers websted og kan også være elektronisk integreret i certifikater. Hvis din computer godkender et certifikat, kan du med sikkerhed antage, at den certifikatmyndighed, der har signeret certifikatet, har accepteret, at dets politikker er blevet overholdt, hvis du godkender selve certifikatmyndigheden. Du kan f.eks. antage, at den e-mailadresse, der findes i certifikatet, virkelig tilhører ejeren af certifikatets digitale identitet.

Hvad er en godkendelsespolitik?
En godkendelsespolitik er en softwarehandling, der bestemmer, hvordan et certifikat kan blive evalueret (hvor ægte det er). Certifikater er ikke alle oprettet på samme måde. De oprettes til specielle formål og evalueres på forskellige måder. En godkendelsespolitik evaluerer et certifikat på basis af, hvordan certifikatet skal bruges (f.eks. signering af e-mail og webgodkendelse).